Diari Oficial de la Generalitat Valenciana


Sumari del DOGV 5302, del 13-07-2006 (2006/7478)

Edicte de la Conselleria d'Infraestructures i Transport sobre notificació del laude emés per la Junta Arbitral de Transports a l'empresa Deltoro, SL, expedient número V-27/2006.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5302

Data del DOGV
:   13-07-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/7478


Organisme emissor
:   Conselleria d'Infraestructures i Transport

Tipus de document
:   Anunci

Edicte de la Conselleria d'Infraestructures i Transport sobre notificació del laude emés per la Junta Arbitral de Transports a l'empresa Deltoro, SL, expedient número V-27/2006. [2006/7478]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Deltoro, SL, que s'ha dictat laude en l'expedient referenciat i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
.Laude  
Tribunal: president: Sr. Ramón Escrig Moreno. Vocals: Sra. Aurora Costa Vicente, secretària vocal suplent: Sra. Amparo Peris Catalá. Parts: reclamant: Transportes Azkar, SA, representada pel Sr. Xavier Almenar Ciscar; reclamat: Deltoro, SL, que no compareix a l'acte de lavista.  
A València, el 10 de maig de 2006, a les 17.20 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-27/06 i es procedix a la realització de la vista oral respecte de la reclamació següent: impagament de ports. Incompareixença del demandat.  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
Concedida la paraula a la reclamant basa la seua reclamació en els següents  
Antecedents de fet  
Primer. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports durant els mesos de juny i juliol de 2005 segons queda acreditat amb les factures i ordes de càrrega que adjunta a la demanda. Consten en l'expedient (fra. MEN-210802 per un import de 2.728,19 euros; fra. MEN-222719 per un import de 416,99 euros i abonament en la fra. MEN-224425 per un import de . 55,01 euros. Pel conjunt de factures emeses pels transports realitzats, menys l'abonament assenyalat, es va reclamar la quantitat de 3.090,17 €. Per este import va ser expedit un pagaré amb venciment el 10-11-05 que va ser tornat al seu venciment i va generar unes despeses addicionals de 148,71 euros, per la qual cosa la suma total del deute ascendix a 3.238,88 euros.   
Acaba sol·licitant que després del reconeixement del seu dret es condemne la reclamada al pagament de les factures, més les despeses assenyalades per un import de 3.238,88 €.  
S'apliquen els següents  
Fonaments jurídics  
I. La competència territorial de la Junta, de la qual res s'al.lega, està determinada en els articles 6 i 7.2 del Reglament de la LOTT (RD 1211/90).   
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada al mateix per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: .es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.. No consta en l'expedient que s'haja fet cap manifestació en el sentit preceptuat.   
III. Donada l'absència del vocal representant d'empreses carregadores, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el Reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
IV. De les manifestacions realitzades en la vista per la reclamant i no desvirtuades en cap moment del procediment per la reclamada i les proves documentals aportades, s'establix que realment els transports es van realitzar a bon fi, la qual cosa dóna dret a la reclamant al cobrament de l'import reclamat.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Azkar, SA, representada pel Sr. Xavier Almenar Ciscar contra Deltoro, SL, ja que dels fets relatats, documents probatoris i declaracions efectuades s'establix que van ser realitzats els ports com ha sigut indicat.   
Per tot això, Deltoro, SL, haurà de pagar a Transportes Azkar la quantitat de tres mil dos-cents trenta-huit euros amb huitanta-huit cèntims (3.238,88 €).  
Este laude serà executiu si no es complix dins del termini de vint dies comptadors a partir de l'endemà de la recepció d'este.  
Contra esta decisió, es pot presentar únicament acció d'anul·lació davant de l'Audiència Provincial de València, que haurà de presentar-se dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents al de la notificació d'este.  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes..  
Estos terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat.  
València, 19 de juny de 2006.. El president de la Junta Arbitral de Transports de València: Ramón Escrig Moreno.